CELEX: 62021TN0333
Language: bg
Date: 2021-06-14 00:00:00
Title: Дело T-333/21: Жалба, подадена на 14 юни 2021 г. — Ryanair/Комисия

2.8.2021   
            
            
               BG
            
            
               Официален вестник на Европейския съюз
            
            
               C 310/38
            
         
      Жалба, подадена на 14 юни 2021 г. — Ryanair/Комисия
      (Дело T-333/21)
      (2021/C 310/51)
      Език на производството: английски
      
         Страни
      
      
         Жалбоподател: Ryanair DAC (Суордс, Ирландия) (представители: F.-C. Laprévote, E. Vahida, V. Blanc, S. Rating и I.-G. Metaxas-Maranghidis, адвокати)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени решението на ответника от 29 декември 2020 г. относно държавна помощ SA.59188 (2020/NN) — Италия — Обезщетяване на Alitalia за вреди от COVID-19 II (1) и
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      В подкрепа на жалбата си жалбоподателят излага пет основания.
      
                  1.
               
               
                  Първото основание е изведено от твърденията, че ответникът злоупотребил с власт и приложил неправилно член 107, параграф 2, буква б) ДФЕС, тъй като упражнил с предимство контрола на помощта и не продължил разследването си относно неправомерния характер на оздравителната помощ, предоставена на Alitalia през 2017 г. и 2019 г.
               
            
                  2.
               
               
                  Второто основание е изведено от твърденията, че ответникът приложил неправилно член 107, параграф 2, буква б) ДФЕС и допуснал явна грешка в преценката при контрола за пропорционалност на помощта за вредите, причинени от кризата COVID-19.
               
            
                  3.
               
               
                  Третото основание е изведено от твърденията, че ответникът нарушил специфичните разпоредби на ДФЕС и общите принципи на правото на ЕС, които са в основата на либерализирането на въздушния транспорт в Съюза от края на 1980-те години (а именно недопускането на дискриминация, свободното предоставяне на услуги — приложено към въздушния транспорт с Регламент 1008/2008 (2) — и свободата на установяване).
               
            
                  4.
               
               
                  Четвъртото основание е изведено от твърденията, че ответникът не започнал официална процедура по разследване, въпреки сериозните затруднения и нарушил процесуалните права на жалбоподателя.
               
            
                  5.
               
               
                  Петото основание е изведено от твърденията, че ответникът нарушил задължението си за мотивиране.
               
            
         (1)  OВ C 134, 2021 г., стр. 2.
      
         (2)  Регламент (ЕО) № 1008/2008 на Европейския парламент и на Съвета от 24 септември 2008 година относно общите правила за извършване на въздухоплавателни услуги в Общността (преработен) (OВ L 293, 2008 т., стр. 3).